**Tinter-Projekt OÜ**

**Objekt: Riigimaantee nr. 21112 Käesla – Karala – Loona km 2,605 asuva Londi (1057) silla ümberehituse põhiprojekti geotehniliste uuringute kava:**

* Ajutised liikluskorralduseks kasutatud skeemid kooskõlastatakse Transpordiametiga.
* Geoloogilised uurimistööd teostatakse kooskõlas 2018 a. „Geotehniliste uuringute juhis“ tingimustega ning EVS-EN 1997-1:2005+NA 2006 Geotehniline projekteerimine. Osa 1.
* Puurimiseks kasutatakse lintidel puurmasinaid GeoDrill-1500 puurtoru ehk südamikpuuriga minimaalse läbimõõduga 112 mm.
* Puurauk rajatakse ühe silla samba alla (vt. joonis). Puuraugu minimaalne sügavus on silla samba all eeldatavast vundamendi sügavusest vähemalt 2 m, kaljupinnase korral 0,5 m sügavamale.
* Puuraugust mõõdetakse peale pinnaseveetaseme stabiliseerumist uurimisaegne (kuupäevaline) veetase. Määratakse niiskuspaikkond.
* Puuraugust võetakse pinnaseproov(id) (terastikulise koostise, plastsuse ja filtratsiooni määramiseks). Proov(id) teimitakse akrediteeritud geotehnikalaboris. Vastavalt Maanteeameti käskkirjale „Muldkeha ja dreenikihi projekteerimine. Filtratsioonimooduli määramine“ juhindutakse filtratsioon määramisel normist EVS 901-20:2013. Pinnased klassifitseeritakse vastavalt EVS-EN ISO 14688-1 ja 2 järgi.
* Kõik puuraugu kohad pildistatakse üles selliselt, et fotodel oleks näha:
* 20-40% ulatuses teeäärset taustinformatsiooni (asukoha visuaalseks kontrolliks).
* Mõõtelatt puuraugu põhjas (<3m sügavuse korral).
* Kõigi pinnaseproovide kotid proovivõtu toimumise visuaalseks kontrolliks. Kotid fotol avatuna, proov ja proovi number loetavalt peal.
* Kasutatava puurotsa tüüp (tööorgan) tööasendis.
* Peale töö lõpetamist puurauk likvideeritakse. Puuraugu alumine osa täidetakse väljapuuritud materjaliga, ülemine osa tihendatud filtreeriva materjaliga, kate taastatakse asfaltseguga, kruusakattega teede korral kruuspinnasega. Täidetud augule kehtib garantii 2 a.
* Analüüsitakse puurimiste ja laboriuuringutega kogutud informatsioon ning vormistatakse geoloogiliste uuringute aruanne.

**Koostas:**

**Rene Kübar, Pinnaseuuringud OÜ juhatuse liige (geotehnika insener tase 8)**

**tel: +372 553 6289**

**Lisa: Uuringupunktide asukohtade joonis**